Rossiyadan qurol sotib olish bo‘yicha shartnomalar Qozog‘iston, Belarus, O‘zbekiston va MDHning boshqa mamlakatlari bilan tuzilgan. Foto: Picture Alliance 2020 yilda Rossiyada ishlab chiqarilgan qurollar va harbiy texnikaga xorijiy buyurtmalar hajmi 55 mlrd dollarga (46 mlrd yevro) yetdi. Bu haqda Rossiya harbiy-texnik hamkorlik bo‘yicha federal xizmat direktori Dmitriy Shugayev ma’lum qildi. Uning so‘zlariga ko‘ra, pandemiyaga qaramasdan "yil muvaffaqiyatli" bo‘lgan. "Buyurtmalar portfeli 50-55 mlrd dollar darajasida saqlanib qoldi, bu juda yaxshi natija", - dedi u. Aviatexnika olgan Qozog‘iston, radiolokatsion stansiyalar sotib olgan Belarus hamda O‘zbekiston va MDHning boshqa mamlakatlari bilan tuzilgan shartnomalar bajarilgan. "Rostex" korporatsiyasi rahbari Sergey Chemezovning ma’lumot berishicha, 2018 va 2019 yilda Rossiya qurollariga berilgan buyurtmalar hajmi mos ravishda 55 va 51,1 mlrd dollarga teng bo‘lgan.